钦定古今图书集成/理学汇编/学行典/第172卷 > 阎禹锡
## 钦定古今图书集成/理学汇编/学行典/第172卷 > 阎禹锡

按《明外史阎禹锡传》：“禹锡，字子与，洛阳人。父端，举河
南乡试第一，为教谕卒。禹锡方九岁，哭父几灭。性长，
博涉群书，领正统元年乡荐，试礼部不第，除昌黎训
导。以母丧归，庐墓三年，哀动乡人。事闻，诏以孝行旌
其闾。闻河津薛瑄讲濂洛之学，遂罢公车往受业。久
之，将归，瑄送至里门，告之曰：‘为学之要，居敬穷理而
已’。”禹锡归，得其大指，益务力行。天顺初，大学士李贤
荐为国子学正。既至，请严监规以塞奔竞，复武学以
讲备御。帝皆从之。寻升监丞，以峻却请谒，忤贵幸，左
迁徽州府经历。诸生伏阙乞留，不允。又再迁至南京
国子监丞，掌京卫武学。四为同考官，超拜监察御史，
督畿内学政。周子《太极图》《通书》，为士子讲解，一时多
士皆知向学。成化十二年无疾而逝，年五十一